**Mór Városi Önkormányzat Képviselő-testületének**

**26/2013. (IX.4.) önkormányzati rendelete**

**a közterület-használat szabályairól szóló 9/1998. (III.31.) önkormányzati rendelet módosításáról**

Mór Városi Önkormányzat Képviselő-testülete a mozgóképről szóló 2004. évi II. törvény 37. § (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §** Mór Városi Önkormányzat Képviselő-testületének a közterület-használat szabályairól szóló 9/1998. (III.31.) önkormányzati rendelete (továbbiakban: rendelet) a következő 21/A. §-sal és az ezt megelőző alcímmel egészül ki:

„**Filmforgatási célú közterület-használat**

**21/A.§**

(1) A mozgóképről szóló 2004. évi II. törvény szerinti közterület filmalkotás forgatása céljából történő használatához e rendeletben foglaltakat e §-ban foglalt eltérésekkel kell alkalmazni.

(2) Közterület filmforgatási célú használatára vonatkozó hatósági szerződés jóváhagyásával kapcsolatos hatáskört a képviselő-testület a polgármesterre ruházza át.

(3) Filmforgatási célú közterület-használati szerződés nem hagyható jóvá a közterületre szervezett önkormányzati rendezvényekkel azonos időpontra és helyszínre.

(4) A filmforgatás céljából történő közterület-használat során a használó az alábbi feltételeket köteles betartani:

1. a használat ideje alatt köteles a használt közterületet tisztán és rendben tartani,
2. a zöldterületeket köteles kíméletesen használni és
3. a használati idő lejárata után a használó köteles az eredeti állapotot helyreállítani.

(5) Turisztikailag kiemelt területek az alábbi közterületek:

1. Szent István tér,
2. Köztársaság tér,
3. Erzsébet tér,
4. Kapucinus tér,
5. Szabadság tér,
6. Lamberg-kastély,
7. Láncos kastély,
8. Lovarda utca,
9. Pince utca,
10. Hársfa utca,
11. Pincesor utca,
12. Szent István Park,
13. Millecentenárium Emlékpark,
14. Babos-kút,
15. Mór-Csókakő Borút,
16. Wekerle Sándor Szabadidőközpont.

(6) A filmforgatás céljából történő közterület-használatra vonatkozó hatósági szerződés megkötését követően a filmforgatást akadályozó, de a kérelmezőnek fel nem róható, valamint a rendkívüli természeti események esetében az akadályoztatás megszűnését követő 15 napon belül a kérelmező számára a közterület-használatot biztosítani kell.

(7) A filmforgatáshoz szükséges közterület-használati díj mértékét a *3. melléklet* határozza meg.

(8) A közterület-használati díjat 15 napon belül, átutalással, az önkormányzat bankszámlájára kell megfizetni.

(9) Mentes a közterület-használati díj fizetési kötelezettség alól:

1. az önkormányzat vagy intézményei megrendelésére készülő közérdekű célokat szolgáló film forgatása,
2. az önkormányzatról vagy annak rendezvényeiről turisztikai célból készített film forgatása.”

**2. §** A rendelet az 1. melléklettel egészül ki.

**3. §** Mór Városi Önkormányzat Képviselő-testületének Szervezeti és Működési Szabályzatról szóló 38/2006. (XII.18.) önkormányzati rendelet 1. mellékletében foglalt táblázat a következő 64-65. sorral egészül ki:

|  |  |  |  |  |
| --- | --- | --- | --- | --- |
| 64. | közterület-használati engedély  | az épített környezet alakításáról és védelméről szóló 1997. évi LXXVIII. törvény 54. § (5) bekezdése | a közterület-használat szabályairól szóló 9/1998.(III.31.) önkormányzati rendelet 2. § (3) bekezdése | Polgármester |
| 65. | filmforgatási célú közterület-használatról szóló hatósági szerződés jóváhagyása | a mozgóképről szóló 2004 évi II. törvény 35. § (1) bekezdése | a közterület-használat szabályairól szóló 9/1998.(III.31.) önkormányzati rendelet 21/A. § (2) bekezdése | Polgármester |

**4. §** Ez a rendelet a kihirdetését követő napon lép hatályba és a hatálybalépését követő napon hatályát veszti.

 Dr. Pálla József Fenyves Péter

 jegyző polgármester

*1. melléklet a 26/2013 (IX.4.) önkormányzati rendelethez*

3. melléklet a 9/1998. (III.31.) önkormányzati rendelethez

**Közterületek filmforgatási célú használatának díjai a közterület-használat célja szerint**

|  |  |  |  |
| --- | --- | --- | --- |
|  | A | B | C |
| 1. | **Használat célja** | **Turisztikailag kiemelt** **helyszín díja** | **Turisztikailag nem kiemelt****helyszín díja** |
| 2. |  | Ft/m2/nap | Ft/m2/nap |
| 3. | Forgatási helyszín | 500 | 200 |
| 4. | Technikai kiszolgálás | 200 | 150 |
| 5. | Stáb parkolás | 200 | 100 |